CELEX: 32021R1434
Language: sk
Date: 2021-09-02 00:00:00
Title: Vykonávacie nariadenie Komisie (EÚ) 2021/1434 z 2. septembra 2021, ktorým sa ukončuje revízne prešetrovanie vykonávacích nariadení Rady (EÚ) č. 443/2011 a (EÚ) č. 444/2011, ktorými sa rozširuje konečné vyrovnávacie a antidumpingové clo na dovoz bionafty odosielanej z Kanady

3.9.2021   
               
               
                  SK
               
               
                  Úradný vestník Európskej únie
               
               
                  L 311/1
               
            
         VYKONÁVACIE NARIADENIE KOMISIE (EÚ) 2021/1434
         z 2. septembra 2021,
         ktorým sa ukončuje revízne prešetrovanie vykonávacích nariadení Rady (EÚ) č. 443/2011 a (EÚ) č. 444/2011, ktorými sa rozširuje konečné vyrovnávacie a antidumpingové clo na dovoz bionafty odosielanej z Kanady
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 9 ods. 1, a na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2), a najmä na jeho článok 14 ods. 1,
         so zreteľom na vykonávacie nariadenie Komisie (EÚ) 2021/1266 z 29. júla 2021, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz bionafty s pôvodom v Spojených štátoch amerických (3), ktorým sa po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036 ukladá konečné antidumpingové clo na dovoz bionafty s pôvodom v Spojených štátoch amerických, a vykonávacie nariadenie Komisie (EÚ) 2021/1267 z 29. júla 2021, ktorým sa po revíznom prešetrovaní pred uplynutím platnosti podľa článku 18 nariadenia Európskeho parlamentu a Rady (EÚ) 2016/1037 ukladá konečné vyrovnávacie clo na dovoz bionafty s pôvodom v Spojených štátoch amerických (4), ktorým sa po revíznom prešetrovaní pred uplynutím platnosti podľa článku 18 nariadenia (EÚ) 2016/1037 ukladá konečné vyrovnávacie clo na dovoz bionafty s pôvodom v Spojených štátoch amerických,
         keďže:
         1.   POSTUP
         
         
                     (1)
                  
                  
                     Európskej komisii bola doručená žiadosť o oslobodenie od antidumpingových a vyrovnávacích opatrení uplatniteľných na dovoz bionafty odosielanej z Kanady bez ohľadu na to, či má alebo nemá deklarovaný pôvod v Kanade, pokiaľ ide o spoločnosť Verbio Diesel Canada Corporation (ďalej len „žiadateľ“). Žiadosť bola podaná 13. júla 2020 podľa článku 13 ods. 4 nariadenia (EÚ) 2016/1036 a článku 23 ods. 6 nariadenia (EÚ) 2016/1037.
                  
               
                     (2)
                  
                  
                     Komisia preskúmala dôkazy uvedené v žiadosti a dospela k záveru, že existujú dostatočné dôkazy na začatie prešetrovania podľa článku 13 ods. 4 nariadenia (EÚ) 2016/1036 a článku 23 ods. 6 nariadenia (EÚ) 2016/1037 s cieľom určiť, či je možné udeliť žiadateľovi oslobodenie od rozšírených opatrení.
                  
               
                     (3)
                  
                  
                     Komisia 16. decembra 2020 vykonávacím nariadením Komisie (EÚ) 2020/2098 (5) začala revízne prešetrovanie vykonávacích nariadení Rady (EÚ) č. 443/2011 (6) a (EÚ) č. 444/2011 (7). Vykonávacím nariadením Komisie (EÚ) 2020/2098 sa zrušili antidumpingové clá uložené vykonávacím nariadením Komisie (EÚ) 2015/1518 (8), pokiaľ ide o dovoz bionafty žiadateľom, a colným orgánom sa nariadilo, aby prijali primerané opatrenia na registráciu takéhoto dovozu. Komisia vyzvala zainteresované strany, aby sa na ňu obrátili s cieľom zúčastniť sa na prešetrovaní.
                  
               
                     (4)
                  
                  
                     Všetky zainteresované strany mali možnosť predložiť pripomienky k začatiu prešetrovania a požiadať o vypočutie pred Komisiou alebo úradníkom pre vypočutie v obchodných konaniach alebo pred Komisiou aj úradníkom pre vypočutie v obchodných konaniach v lehote stanovenej vo vykonávacom nariadení Komisie (EÚ) 2020/2098. Neboli doručené žiadne pripomienky ani žiadosť o vypočutie.
                  
               2.   STIAHNUTIE ŽIADOSTI A UKONČENIE KONANIA
         
         
                     (5)
                  
                  
                     Listom z 2. júla 2021 žiadateľ formálne stiahol žiadosť podanú 13. júla 2020.
                  
               
                     (6)
                  
                  
                     V súlade s článkom 9 ods. 1 nariadenia (EÚ) 2016/1036 a článkom 14 ods. 1 nariadenia (EÚ) 2016/1037 možno konanie ukončiť, ak sa žiadosť stiahne, okrem prípadu, keby takéto ukončenie nebolo v záujme Únie. Pri prešetrovaní nevyšli najavo žiadne skutočnosti svedčiace o tom, že by pokračovanie prešetrovania vo veci bolo v záujme Únie.
                  
               
                     (7)
                  
                  
                     Komisia preto dospela k záveru, že revízne prešetrovanie by sa malo ukončiť. Registrácia dovozu žiadateľa by sa preto mala ukončiť a celoštátne antidumpingové clo uplatniteľné na „všetky ostatné spoločnosti“ uvedené v článku 1 ods. 2 vykonávacieho nariadenia Komisie (EÚ) 2015/1518 a vykonávacieho nariadenia Komisie (EÚ) 2021/1266 (172,2 EUR/tonu) by sa malo vyberať z tohto dovozu spätne odo dňa začatia revízneho prešetrovania.
                  
               
                     (8)
                  
                  
                     Zainteresované strany boli zodpovedajúcim spôsobom informované a mali možnosť predložiť pripomienky. Neboli doručené žiadne pripomienky.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom výboru zriadeného na základe článku 15 ods. 1 nariadenia (EÚ) 2016/1036, na ktorý sa odkazuje aj v článku 25 ods. 1 nariadenia (EÚ) 2016/1037,
                  
               PRIJALA TOTO NARIADENIE:
         
            Článok 1
            Revízne prešetrovanie začaté vykonávacím nariadením Komisie (EÚ) 2020/2098 sa ukončuje.
         
         
            Článok 2
            Antidumpingové clo uplatniteľné na „všetky ostatné spoločnosti“ stanovené v článku 1 ods. 2 a v článku 2 vykonávacieho nariadenia Komisie (EÚ) 2015/1518 a vykonávacieho nariadenia Komisie (EÚ) 2021/1266 sa obnovuje od 16. decembra 2020, pokiaľ ide o dovoz spoločnosti Verbio Diesel Canada Corporation.
            Z dovozu, ktorý sa registroval podľa článku 3 vykonávacieho nariadenia Komisie (EÚ) 2020/2098, sa týmto s účinnosťou od 16. decembra 2020 vyberá antidumpingové clo uvedené v odseku 1.
         
         
            Článok 3
            Colným orgánom sa nariaďuje, aby ukončili registráciu dovozu zavedenú v súlade s článkom 3 vykonávacieho nariadenia Komisie (EÚ) 2020/2098.
            Pokiaľ nie je stanovené inak, uplatňujú sa platné ustanovenia týkajúce sa cla.
         
         
            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 176, 30.6.2016, s. 21.
         
            (2)  Ú. v. EÚ L 176, 30.6.2016, s. 55.
         
            (3)  Ú. v. EÚ L 277, 2.8.2021, s. 34.
         
            (4)  Ú. v. EÚ L 277, 2.8.2021, s. 62.
         
            (5)  Vykonávacie nariadenie Komisie (EÚ) 2020/2098 z 15. decembra 2020, ktorým sa začína revízne prešetrovanie vykonávacích nariadení Rady (EÚ) č. 443/2011 a č. 444/2011, ktorými sa rozširuje konečné vyrovnávacie a antidumpingové clo na dovoz bionafty odosielanej z Kanady bez ohľadu na to, či má, alebo nemá deklarovaný pôvod v Kanade, s cieľom určiť, či je možné udeliť výnimku z uvedených opatrení jednému kanadskému vyvážajúcemu výrobcovi, zrušiť antidumpingové clo vzťahujúce sa na dovoz od uvedeného vyvážajúceho výrobcu a zaviesť registráciu dovozu od uvedeného vyvážajúceho výrobcu (Ú. v. EÚ L 425, 16.12.2020, s. 13).
         
            (6)  Vykonávacie nariadenie Rady (EÚ) č. 443/2011 z 5. mája 2011 , ktorým sa konečné vyrovnávacie clo uložené nariadením (ES) č. 598/2009 na dovoz bionafty s pôvodom v Spojených štátoch amerických rozširuje na dovoz bionafty odosielanej z Kanady bez ohľadu na to, či má alebo nemá deklarovaný pôvod v Kanade, a ktorým sa rozširuje konečné vyrovnávacie clo uložené nariadením (ES) č. 598/2009 na dovoz bionafty v podobe zmesi s obsahom najviac 20 % hmotnosti bionafty s pôvodom v Spojených štátoch amerických a ktorým sa ukončuje prešetrovanie týkajúce sa dovozu odosielaného zo Singapuru (Ú. v. EÚ L 122, 11.5.2011, s. 1).
         
            (7)  Vykonávacie nariadenie Rady (EÚ) č. 444/2011 z 5. mája 2011 , ktorým sa rozširuje konečné antidumpingové clo uložené nariadením (ES) č. 599/2009 na dovoz bionafty s pôvodom v Spojených štátoch amerických na dovoz bionafty odosielanej z Kanady bez ohľadu na to, či má, alebo nemá deklarovaný pôvod v Kanade, a ktorým sa rozširuje konečné antidumpingové clo uložené nariadením (ES) č. 599/2009 na dovoz bionafty v podobe zmesi s obsahom najviac 20 % hmotnosti bionafty s pôvodom v Spojených štátoch amerických a ktorým sa ukončuje prešetrovanie týkajúce sa dovozu odosielaného zo Singapuru (Ú. v. EÚ L 122, 11.5.2011, s. 12).
         
            (8)  Vykonávacie nariadenie Komisie (EÚ) 2015/1518 zo 14. septembra 2015, ktorým sa po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 ukladá konečné antidumpingové clo na dovoz bionafty s pôvodom v Spojených štátoch amerických (Ú. v. EÚ L 239, 15.9.2015, s. 69).